

PLANI I INTEGRITETIT

**Bashkia Berat**

**2021-2024**

**Miratuar me Vendim të Këshillit Bashkiak nr....... Datë .........2022**

 

**Grupi i Punës për hartimin e Planit të Integritetit në Bashkinë e Beratit**

Arisa Toska, Sekretare e Përgjithshme, Koordinatore e Grupit të Punës për Integritetin

Petro Sinjari, anëtar

Rovena Shehu, anëtare

Sokol Toska, anëtar

Gentian Dashi, anëtar

Erlin Kuçi, anëtar

Jorida Papa, anëtare

**Grupi i Punës, IDM:**

Evelina Azizaj, Menaxhere e Programit të Qeverisjes Vendore dhe Zhvillimit të Integruar

Ledia Canga, Eksperte e Menaxhimit të Riskut

Dior Angjeli, Hulumtues

Plani i Integritetit për Bashkinë Berat është hartuar në kuadër të projektit “Zgjerimi i praktikës standarde të planifikimit të integritetit në nivel vendor”, i financuar nga Projekti STAR 3. Projekti STAR 3 zbatohet nga UNDP në Shqipëri në bashkëpunim me Ministrinë e Brendshme dhe njësitë e vetëqeverisjes vendore, financohet nga Bashkimi Evropian dhe qeveritë e Suedisë dhe Zvicrës, UNDP në Shqipëri dhe Qeveria Shqiptare. Pikëpamjet dhe mendimet e shprehura në këtë dokument nuk reflektojnë domosdoshmërisht pikëpamjet dhe mendimet e UNDP në Shqipëri, apo të partnerëve të saj zbatues dhe financues.



# **Deklarata e Integritetit Institucional**

Ne, në bashkinë e Beratit, ndihemi krenarë që përfaqësojmë një qytet të trashëgimisë kulturore botërore, një destinacion turistik unik, si dhe një komunitet të pasur me burime natyrore. Vizioni që kemi marrë përsipër të përmbushim është frymëzues dhe sfidues njëkohësisht – për një zhvillim të harmonizuar ekonomik, infrastrukturor dhe hapësinor, me mbrojtjen e burimeve natyrore, zbutjen e pabarazive sociale dhe promovimin e zhvillimit intelektual të shoqërisë. Është një vizion që siguron se i gjithë komuniteti do të përfitojë sot, duke iu trashëguar njëkohësisht brezave të ardhshëm një territor e mjedis të shëndetshëm e të vetëripërtëritshëm, krahas zhvillimit ekonomik dhe social të qëndrueshëm. Ne do të jemi të suksesshëm në përmbushje të vizionit tonë të përbashkët vetëm me punë të standardeve të larta profesionale, duke ndërmarrë veprime që i shërbejnë interesit publik dhe duke angazhuar gjithë grupet e interesit, me prioritet qytetarët, përmes përmirësimit të transparencës dhe llogaridhënies së veprimtarisë sonë. Pëmbushja e vizionit kërkon qeverisje të mirë, të përgjegjshme, transparente dhe me integritet.

Të qeverisim mirë është gjithë sfida jonë. Duke pranuar se një nga kërcënimet kryesore të mirëqeverisjes është korrupsioni, jemi të ndërgjegjshëm për ndikimin negativ të këtij fenomeni në zhvillimin e qëndrueshëm social-ekonomik të komuniteteve vendore, bashkisë dhe vendit. Për këtë arsye, bashkia e Beratit që unë përfaqësoj, i bashkohet përpjekjeve antikorrupsion të aktorëve të ndryshëm, të udhëhequra nga Qeveria Shqiptare për të kontribuar për një shoqëri me kulturë demokratike, vizion dhe integritet të lartë. Ndaj, si Kryetar i Bashkisë mbështes përpjekjet për integritet, transparencë dhe llogaridhënie për parandalimin e korrupsionit në institucionet e qeverisjes vendore, duke bërë shembull bashkinë që vetë drejtoj.

Jemi të ndërgjegjshëm për ecuritë dhe arritjet pozitive në punën tonë në këto vite. Kemi përmirësuar transparencën e veprimtarisë sonë dhe vendimmarrjes bashkiake falë përdorimit të teknologjisë së informacionit dhe instrumenteve si Programi i Transparencës, Regjistri i Kërkesave dhe Përgjigjeve në faqen zyrtare të bashkisë, mbledhjet online të këshillit bashkiak, apo vendimeve të publikuara në vendime.al; kemi krijuar zyrat OSSH, për shërbime të përqendruara dhe të shpejta për qytetarët; kemi përmirësuar konsultimet me grupet e interesit; kemi automatizuar shumë procese administrimi të taksave të ndryshme duke ulur mundësitë për korrupsion e shumë arritje të tjera. Por, jemi të ndërgjegjshëm se ende ka punë të tjera për të bërë dhe për të përmirësuar në lidhje me forcimin e integritetit dhe etikës në institucionin e bashkisë, forcimin e masave të kontrollit në proceset e punës, administrimin eficent të burimeve, forcimin e kuadrit të brendshëm rregullator, vendosjes së interesit publik mbi gjithçka, përmirësimin e standardeve të shërbimeve dhe luftës ndaj korrupsionit. Në të gjitha këto, e dimë se risqet dhe faktorët e tyre janë komplekse dhe mund të jenë financiare, strategjike apo të lidhura me burimet njerëzore etj.

Duke menaxhuar jetën publike në nivel vendor, financat dhe asetet publike, burimet njerëzore dhe natyrore dhe të tjera burime, në kuadër të një procesi të decentralizimit të vazhdueshëm që thellohet me kalimin e kohës, duke zgjeruar funksionet e qeverisjes vendore, e kuptojmë rrezikun për shkelje të integritetit, duke krijuar hapësira për shkelje dhe korrupsion. Të dedikuar ndaj mirëqeverisjes dhe të orientuar drejt rritjes së besimit qytetar, u angazhuam në këtë mundësi të ofruar nga IDM për planifikimin e integritetit si një mundësi për të rritur njohuritë dhe aftësitë institucionale, për të identifikuar dhe vlerësuar risqet e cenueshmërisë së integritetit dhe pasur instrumente efektive për të forcuar rezistencën institucionale ndaj shkeljeve të integritetit dhe korrupsionit. Zbatimi i masave të planit, do të mundësojnë një mjedis institucional që promovon kulturën e integritetit bazuar në funksionimin e sistemit të menaxhimit të riskut të integritetit. Masat e përfshira në këtë plan do të përmirësojnë performancën e bashkisë, veçanërisht efikasitetin, efektivitetin, transparencën dhe etikën.

Ervin Demo

Kryetar

**SHKURTESA DHE AKRONIME**

AB Auditi i Brendshëm

DBNJ Drejtoria e Burimeve Njerëzore

GPI Grupi i Punës për Integritetin

IDM Instituti për Demokraci dhe Ndërmjetësim

PBA Programi Buxhetor Afatmesëm

PI Plani i Integritetit

MVRI Metodologjia e Vlerësimit të Riskut

NJA Njësi Administrative

PT Programi i Transparencës

RKP Regjistri i Kërkesave dhe Përgjigjeve

PPV Plani i Përgjithshëm Vendor

PDV Plani i Detajuar Vendor

Tabela e Përmbajtjes

[**Deklarata e Integritetit Institucional** 3](#_Toc91358863)

[1. Rëndësia e Planit të Integritetit 7](#_Toc91358864)

[1.1 Procesi i zhvillimit të Planit të Integritetit në Bashkinë Berat 8](#_Toc91358865)

[1.2 Metodologjia 9](#_Toc91358866)

[2. Objektivat e identifikuara dhe niveli i përgjithshëm i cenueshmërisë së integritetit 10](#_Toc91358867)

[3. Plani i Veprimit 11](#_Toc91358868)

[4. Monitorimi dhe raportimi i zbatimit të planit të veprimit. 11](#_Toc91358869)

[5. Matrica e Planit të Veprimit 13](#_Toc91358870)

# Rëndësia e Planit të Integritetit

Plani i Integritetit përfaqëson një dokument të rëndësishëm sa strategjik aq edhe operacional për forcimin e integritetit institucional. Plani shërben si instrument efektiv për luftën antikorrupsion në nivelin e institucionit duke identifikuar, vlerësuar dhe adresuar risqet e proceseve kryesore të punës së institucionit në lidhje me aspektet e integritetit (transparenca, llogaridhënia, efektiviteti, efiçenca, pjesëmarrja qytetare etj).

Plani i Integritetit për bashkinë e Beratit është përgatitur me pjesëmarrjen e të gjithë stafit të bashkisë, të udhëhequr nga Grupi i Punës për Integritet (GPI) dhe me asistencën teknike të Institutit për Demokraci dhe Ndërmjetësim (IDM). Dokumenti është produkt i një procesi gjithëpërfshirës i planifikimit të integritetit dhe vlerësimit të riskut, duke ndjekur Metodologjinë e Vlerësimit të Riskut për Njësitë e Vetëqeverisjes Vendore - MVRI (IDM, 20219).

Procesi planifikimit të integritetit institucional përfshiu stafin e bashkisë të angazhuar në nivele të ndryshme organizative dhe fusha të ndryshme funksionale të bashkisë, përmes diskutimeve në fokus grup, pyetësorit të vetëvlerësimit, rishikimit të kuadrit të brendshëm rregullator dhe rishikime të studimeve të ndryshme. I gjithë ky informacion ka qenë i vlefshëm për të identifikuar risqet dhe fushat me cenueshmëri të lartë për shkelje të integritetit. Megjithatë, njohja e risqeve është e tillë që ndihmon aktorët vendorë të veprojnë në mënyrë proaktive në lidhje me parandalimin dhe trajtimin e tyre, duke hartuar një plan masash të realizueshme që garantojnë sukses.

Bashkia e Beratit synon të forcojë etikën dhe integritetin institucional përmes përgatitjes dhe zbatimit të planit të veprimit si përpjekja e parë në rrugën për të promovuar dhe mundësuar një kulturë pune me integritet përmes sistemeve efiçente dhe efektive të integritetit. Procesi i planifikimit të integritetit u zhvillua i integruar me menaxhimin dhe funksionimin e përgjithshëm të bashkisë.

Bashkia e Beratit, komuniteti vendor dhe gjithë aktorët e interesit, do të përfitojnë përmes zbatimit të Planit në disa drejtime, ku ndër më kryesoret janë renditur më poshtë:

1. Përmirësimi i kornizës institucionale (strategjike, operacionale) në funksion të integritetit, e cila nxit dhe fuqizon veprime për të trajtuar risqet strategjike që burojnë nga disponueshmëria e kufizuar e instrumenteve dhe e mekanizmave, si dhe nga transparenca e ulët e tyre.
2. Strukturat vendore antikorrupsion dhe të integritetit në nivel vendor janë të fuqizuara, të mbështetura institucionalisht dhe llogaridhënëse.
3. Përmirësimi i efikasitetit, efektivitetit dhe cilësisë së veprimtarisë funksionale të bashkisë, përmes menaxhimit të risqeve në procese të ndryshme të fushave të përgjegjësisë bashkiake.

Plani i Integritetit mbulon një periudhë kohore trevjeçare, 2022-2024, dhe u miratua me Vendim nr. \_\_\_datë\_\_\_\_ të Këshillit Bashkiak Berat, i cili në vazhdim ndjek zbatimin e masave të Planit dhe kërkon llogaridhënie nga ekzekutivi i bashkisë.

## 1.1 Procesi i zhvillimit të Planit të Integritetit në Bashkinë Berat

Procesi i hartimit të Planit të Integritetit në Bashkinë Berat, u zhvillua në harkun kohor të 5 muajve, duke filluar në muajin shtator 2021 dhe përfunduar me miratimin e dokumentit final nga Këshilli Bashkiak më ...... 2022. Procesi ndoqi Metodologjinë e Vlerësimit të Riskut për Njësitë e Vetëqeverisjes Vendore (IDM, 20219). Stafi i bashkisë u angazhua përgjatë gjithë procesit të planifikimit të integritetit dhe vlerësimit të riskut, pëmes përdorimit të disa instrumenteve që MVRI udhëzon.

Në përputhje me Udhëzimet e MVRI-së, procesi i planifikimit të integritetit kaloi në fazat e mëposhtme:

**Faza 1: Përgatitja, komunikimi dhe mobilizimi i burimeve njerëzore**

Me urdhër të Kryetarit të Bashkisë Nr. 444 datë 16/08/2021, është ngritur Grupi i Punës për hartimin e Planit të Integritetit për Bashkinë. GPI-ja përbëhet nga 6 anëtarë dhe 1 koordinator për të udhëhequr procesin e planifikimit.

Më 17 shtator 2021, IDM-ja zhvilloi një sesion trajnimi me natyrë praktike me anëtarët e GPI-së për të prezantuar procesin, qasjen metodologjike dhe procesin planifikues të integritetit, duke përfshirë objektivat, fazat, instrumentet dhe produket përkatëse. Takimi shërbeu edhe si një mundësi diskutimi rreth pritshmërive të projektit dhe aspekteve të ndryshme të procesit.

Më tej, GPI-ja komunikoi dhe informoi stafin e bashkisë në nivele të ndryshme organizative, mbi fillimin e procesit dhe pritshmëritë nga ky ushtrim i përbashkët.

**Faza 2: Identifikimi dhe analizimi i risqeve të integritetit**

Anëtarët e GPI-së me ndihmën e IDM-së, shqyrtuan kornizën rregullatore, strategjike si dhe dokumente të ndryshme operacionale të bashkisë. Gjithashtu, u analizuan të dhëna nga performanca, monitorimi dhe zbatimi i aspekteve të veçanta të integritetit në institucion.

Në këtë fazë, është administruar elektronikisht pyetësori i vetëvlerësimit me stafin e bashkisë mbi percpetimet dhe përvojat e tyre në lidhje me çështje të etikës dhe integritetit në bashki. GPI-ja analizoi të dhënat nga pyetësori konfidencial për aspekte të veçanta të etikës dhe integritetit në bashki. Pyetësori u plotësua nga 72 punonjës të bashkisë.

GPI-ja u përfshi në identifikimin dhe analizimin e risqeve të integritetit dhe faktorëve të tyre, për proceset e punës në fushat funksionale të bashkisë. Pjesë e kësaj analize ishin edhe të dhënat cilësore të mbledhura nga shtatë diskutimet në fokus grup me punonjësit e bashkisë të përfshirë në proceset e punës, sipas fushave funksionale të institucionit.

**Faza 3: Plani i masave për menaxhimin e integritetit dhe miratimi**

Grupi i punës hartoi dhe shqyrtoi planin e veprimit për menaxhimin e risqeve të integritetit në institucion, i cili përfshiu masa të reja kontrolli apo përmirësimin e masave ekzistuese. Masat përshkruajnë aktivitetet që duhet të zbatohen për zvogëlimin apo eliminimin e risqeve të integritetit, afatet kohore dhe përgjegjësitë organizative për zbatimin e tyre.

## 1.2 Metodologjia

Metodologja e Vlerësimit të Riskut për Njësitë e Vetëqeverisjes Vendore, përcakton qasjen metodologjike të procesit të planifikimit të integritetit në nivelin e bashkisë. Grupi i punës aplikoi metodologjinë e mëposhtme në procesin e zhvillimit të planit të integritetit për bashkinë e Beratit. Metodologjia përfshin një kombinim të metodave cilësore dhe sasiore për të analizuar dhe vlerësuar cenueshmërinë e integritetit.

* **Shqyrtimi i literaturës përfshiu:**
* Kuadrin e brendshëm rregullator dhe strategjik të bashkisë të tillë si: urdhra, manuale, strategji apo dokumente politikash, rregullore dhe akte të brendshme.
* Raporte të ndryshme mbi veprimtarinë e bashkisë ose studime mbi qeverisjen vendore.
* Analizimi i faqes zyrtare të bashkisë, programit të transparencës, regjistrit të kërkesave dhe përgjigjeve etj.
* **Shtatë diskutime në fokus grup** me stafin e bashkisë në tematika që përkojnë me fushat funksionale të bashkisë të tillë si: i) Fusha e menaxhimit financiar; ii) Fusha e menaxhimit të burimeve njerëzore; iii) Fusha e kontrollit, auditimit dhe të mekanizmave kundër korrupsionit; iv) Fusha e shërbimeve publike; v) Fusha e administrimit dhe menaxhimit të pronave; vi) Fusha e planifikimit, administrimit dhe zhvillimit të territorit; dhe vii) Fusha e arkivimit, ruajtjes dhe administrimit të dokumenteve dhe informacionit, si dhe të dokumenteve elektronike.

GPI me asistencën e IDM-së, analizoi të dhënat e grumbulluara nga diskutimet për të identifikuar ngjarje negative në realizimin e proceseve të punës, praktika pune dhe funksione të cilat janё tё ekspozuara ndaj shkeljeve të integritetit, sjellje joetike e joprofesionale, si dhe parregullsi të tjera.

* **Pyetësori i vet**ë**vlerësimit, i strukturuar dhe administruar elektronikisht** me stafin e bashkisë mbi vetëvlerësimin e çështjeve të veçanta të integritetit dhe etikës në institucion. Pyetësori është një instrument efektiv për mbledhjen e të dhënave të kuantifikuara të risqeve të integritetit për aspekte të veçanta të integritetit në bashki. Anketimi përfshiu një kampion me 74 punonjës të institucionit (nga të cilët reaguan 72) me një nivel besueshmërie statistikore 95%. Shkalla e vlerësuar e gabimit është +/- 2%. Kampioni përfshiu një shpërndarje të gjerë në lidhje me gjininë, moshën dhe vjetërsinë në punë. Të anketuarit meshkuj përbëjnë 44.4% dhe të gjinisë femër 55.6% të kampionit. Punonjësit e moshës 26-35 vjeç kanë përqindjen më të madhe në kampion me 62.5%, e pasuar me grup moshën 36-45 vjeç që përfaqësojnë 15.3% të kampionit. Kategoria e grup moshës 46-55 vjeç, përfaqësojnë vetëm 11.1 % të kampionit. Më pak të përfaqësuara janë grup moshat mbi 56 vjeç dhe më të rinj se 25 vjeç, të cilat përfaqësojnë përkatësisht 4.2% dhe 6.9% të kampionimit.

Për sa i përket përvojës së punës në bashki, kategoria me më pak se 5 vite punë përfaqësonin përqindjen më të madhe të kampionimit, 46%. Kategoria me vjetërsi pune nga 5 deri 10 vite pune përbën 37% të të anketuarve në bashki dhe ata me 11-20 vite pune përbëjnë 17.1% të kampionimit. Kampionimi nuk ka asnjë të intervistuar që të ketë përvojë pune mbi 20 vjet.

# Objektivat e identifikuara dhe niveli i përgjithshëm i cenueshmërisë së integritetit

Plani i Integritetit për Bashkinë Berat në periudhën kohore 2022 – 2024 synon tre ojektiva, të cilat do të realizohen përmes zbatimit të masave përkatëse, nga struktura përgjegjëse institucionale në afatin kohor të dhënë. Masat e planifikuara për secilin objektiv paraqiten në Planin e Veprimit (shih rubrikën Plani i Veprimit). Objektivat e planit synojnë të hedhin hapat e parë në zhvillimin e sistemit të menaxhimit të integritetit në Bashkinë Berat duke fuqizuar aspekte të punës që përmirësojnë integritetin dhe forcojnë rezistencën institucionale ndaj shkeljeve të integritetit.

2.1 Korniza institucionale (strategjike, operacionale) e bashkisë në funksion të integritetit, është e konsoliduar dhe proaktive, si dhe adreson risqet strategjike që burojnë nga disponueshmëria e kufizuar e instrumenteve dhe mekanizmave e mospublikimi tyre.

Ky objektiv, adreson nevojën e bashkisë për të konsoliduar kuadrin e brendshëm rregullator në mënyrë që ai të jetë efektiv duke e plotësuar e risfreskuar me ndryshimet më të fundit ligjore dhe përfshirë dispozita të caktuara, kryesisht ato që lidhen me çështjet e integritetit të tilla si: plani i integritetit, kodi i sjelljes, rregulla për regjistrimin, hetimin dhe shqyrtimin e sinjalizimeve, si dhe veprimeve ose praktikave të dyshuara korruptive; rregulla mbi procedurat për regjistrimin, njoftimin, shqyrtimin, zbulimin dhe raportimin e dobësive administrative, mospërputhjeve dhe shkeljeve, tё cilat krijojnë terren për korrupsion, mashtrime, apo parregullsi; rregulla për garantimin e së drejtës për informim, rregulla për parandalimin e konfliktit të interesit, rregulla dhe procedura për veprimtaritë e jashtme të stafit të bashkisë, rregulla të detajuara për deklarimin e dhuratave etj. Përveç rishikimit të kuadrit ligjor, objektivi synon edhe të përmirësojë transparencën publike mbi këtë kornizë. Kjo transparencë do të ndihmojë fillimisht në të kuptuarit dhe më pas në zbatimin efektiv të dokumenteve të këtij kuadri të brendshëm rregullator nga ana e stafit të bashkisë, anëtarëve të këshillit bashkiak si dhe nga publiku. Të gjitha veprimet nën këtë objektiv do të mundësojnë një kulturë organizative që mbështet dhe nxit integritetin.

* 1. Strukturat vendore antikorrupsion janë të fuqizuara, të mbështetura institucionalisht dhe llogaridhënëse

Objektivi i dytë synon të forcojë strukturat dhe mekanizmat që funksionojnë në nivelin e vetëqeverisjes vendore, të cilat kontribuojnë në integritetin institucional dhe veprojnë si instrumente antikorrupsion. Këto struktura dhe mekanizma ngrihen dhe funksionojnë në përputhje me kornizën ligjore për vetëqeversisjen vendore, të drejtës së informimit, konsultimit publik, për menaxhimin dhe kontrollin financiar, për sinjalizimin edhe mbrojtjen e sinjalizuesit, për parandalimin e konfliktit të interesit etj. Masat nën këtë objektiv adresojnë risqet e mundshme në lidhje me funksionimin e Grupit të Menaxhimit Strategjik, Auditit të Brendshëm, Koordinatorit për të drejtën e informimit, Koordinatori për konsultimin publik, njësinë e sinjalizimit, autoritetit Përgjegjës për Konfliktin e Interesit e të tjera struktura. Gjithashtu, masat synojnë trajtimin e risqeve në lidhje me instrumentet efektive kundër korrupsionit, të tilla si; strategjia e menaxhimit të riskut, programi model i transparencës, regjistri i kërkesave dhe përgjigjeve, raporti i transparencës në procesin e vendimmarrjes, regjistri i konfliktit të interesit, raportet e auditit të brendshëm etj.

2.3 Efikasitet, efektivitet, cilësi e përmirësuar e veprimtarisë funksionale të bashkisë përmes menaxhimit të risqeve në fushat funksionale dhe proceset përkatëse të punës së bashkisë, duke forcuar rezistencën institucionale ndaj shkeljeve të integritetit.

Objektivi i tretë synon adresimin e risqeve të integritetit në fushat funksionale të përgjegjësisë së bashkisë. Risqet e përfshira janë të karakterit operacional dhe impakti i tyre është i natyrave të ndryshme të tilla si: financiare, strategjike, operacionale dhe të lidhura me informacionin. Masat e parashikuara synojnë të pëmirësojnë efektivitetin, efiçencën dhe cilësinë e proceseve të punës në fushat funksionale të bashkisë me qëllim final përmirësimin e shërbimeve publike, planifikimit të territorit, menaxhimit të pronave dhe aseteve publike, menaxhimin financiar etj.

# Plani i Veprimit

Plani i Veprimit përfshin tërësinë e masave për të përmbushur objektivat specifike të cilat adresojnë risqet dhe faktorët e risqeve të integritetit, të identifikuara nëpër fushat kryesore të përgjegjësisë së bashkisë. Plani i veprimit prezantohet në formë matrice dhe është pjesë integrale e kuadrit strategjik dhe kornizës rregullatore për përmirësimin dhe forcimin e integritetit institucional. (Shiko më poshtë Matrica e Planit të Veprimit).

# Monitorimi dhe raportimi i zbatimit të planit të veprimit

Procesi i planifikimit e lejon bashkinë të monitorojë vazhdimisht zbatimin e planit për të matur nivelin e zbatimit të masave të parashikuara dhe rishikimin në mënyrë periodike të tij. Të dy aktivitetet si monitorimi dhe rishikimi i planit bazuar në gjetjet e monitorimit, përbëjnë aspekte të rëndësishme të zbatimit të planit, si për të siguruar efektivitetin e masave, por edhe përshtatjen e planit me ndryshimet dhe zhvillimet e të gjitha natyrave: ligjore, organizative apo procedurale etj.

Monitorimi dhe raportimi i Planit të Veprimit do të bëhet në baza vjetore, çdo vit, dhe prezanton kryerjen e aktiviteteve nga ana e strukturave përgjegjëse për zbatimin e masave brenda afatit kohor të përcaktuar. Më tej, monitorimi do të vlerësojë nëse masat e zbatuara kanë qenë efiçente, kanë nxjerrë në pah ndryshime të kontekstit të institucionit apo ndryshime të vetë risqeve, të cilat mund të kërkojnë rishikimin e masave ekzistuese dhe prioriteteve të risqeve (planit të veprimit). Monitorimi ka rëndësi edhe në aspektin e identifikimit të mësimeve të nxjerra për t’i përdorur në të ardhmen, në funksion të përmirësimit të proceseve planifikuese të integritetit dhe menaxhimit të tyre.

Raportimi është një procedurë e rregullt që do të shoqërojë procesin e monitorimit për të ndarë gjetjet me stafin, këshillin bashkiak dhe aktorë të tjerë të interesit. Raporti do të adresojë pyetjet: A janë zbatuar masat e parashikuara për risqet e integritetit nga strukturat përgjegjëse sipas afateve kohore të parashikuara? A kanë qenë efektive masat? A ka nevojë për rishikim të risqeve dhe faktorëve të risqeve? Çfarë masash të reja nevojiten të ndërmerren?

Procesi i monitorimit dhe raportimit të planit ndiqet nga personi përgjegjës, i caktuar nga titullari i institucionit. Frekuenca minimale e raportimit është brenda njё periudhe gjashtëmujore. Raportimi i lejon titullarit të ndërmarrë në kohë masa përmirësuese, në rast se zbatimi i ndonjë mase të caktuar ka sjellë vështirësi apo vonesa. Raportimi duhet të bëhet me stafin si një mënyrë për të vlerësuar arritjet dhe inkurajuar zbatimin më tej të masave.

# Matrica e Planit të Veprimit

|  |  |  |  |  |  |
| --- | --- | --- | --- | --- | --- |
| **Objektivi 1: Korniza institucionale (strategjike, operacionale) e bashkisë në funksion të integritetit, është e konsoliduar dhe proactive, si dhe adreson risqet strategjike që burojnë nga disponueshmëria e kufizuar e instrumenteve dhe mekanizmave, si dhe mospublikimi tyre** | | | | | |
| Nr. | **Risku dhe ngjarjet e mundshme** | Kategoria e faktorëve të riskut | Masat prioritare  Prioritet i lartë; Prioritet i moderuar; Prioritet i ulët | Aktivitetet që duhet të ndërmerren për zbatimin e masës | Personi përgjegjës për zbatimin e masës dhe afati i fundit për zbatimin e aktiviteteve |
| 1.1 | Mungesa e planit të integritetit dobëson qasjen institucionale antikorrupsion dhe pro integritetit, në të gjitha nivelet e funksionimit të vetëqeverisjes në **B**ashkinë Berat | Risk strategjik | I lartë | 1.Aprovimi i PI-së së hartuar nga Këshilli Bashkiak.  2.Njohja e gjithë stafit dhe palëve të interesit me dokumentin e PI-së.  3.Publikimi i PI-së në faqen zyrtare të Bashkisë, Programi i Transparencës.  4.Caktimi i Koordinatorit të Zbatimit të Planit;  5.Monitorimi i zbatimit të planit dhe raportimi i tij në baza vjetore. | Kryetari,  GPI-ja e formuar me urdhër të Kryetarit  Koordinatori për Zbatimin e Planit të Integritetit  Duke nisur nga Janari 2022 dhe në vazhdimësi |
| 1.2 | *Kuadri i brendshëm rregullator ka risqet e mëposhtme:*  a)Transparencë e ulët për sa i përket kuadrit rregullator të brendshëm që udhëheq punën dhe funksionimin e bashkisë (Rregullorja e Brendshme e Administratës nuk është publike).  b)Kodi i Etikës nuk është publikuar dhe disponueshmëri e kufizuar në forma të tjera (version i printuar etj). | Burimet Njerëzore/Informacioni | I Moderuar | 1.Publikimi i bazës rregullatore në faqen zyrtare të internetit të bashkisë, si dhe vendosja e saj në këndet e informimit Të publikohet Rregullorja e Funksionimit të Administratës, dhe në momentin që finalizohet procesi i rishikimit, të vendoset rregulloja e rishikuar.  2. Kodi i Etikës të shpërndahet dhe të vihet në dispozicion të punonjësit që në momentin e rekrutimit.  3. Zhvillimi i një cikli periodik trajnimesh (vjetore), me qëllim informimin dhe rritjen e ndërgjegjësimit për kuadrin e brendshëm rregullator të bashkisë, si p.sh. mbi Rregulloren e Funksionimit të Bashkisë, rregulloret përkatëse organizative të drejtorive të bashkisë dhe Kodin e Etikës. | Drejtoria e Burimeve Njerëzore dhe Shërbimeve Mbështetëse  Në tremujorin e parë 2022 |
| 1.3 | Mungesa e Kodit të Sjelljes në faqen zyrtare të internentit | Burimet Njerëzore/ Reputacional dhe Imazhi | I lartë | 1. Të miratohet dhe zbatohet Kodi i Sjelljes për Bashkinë dhe anëtarët e këshillit bashkiak, si dhe të sigurohet njohja e tij nga i gjithë stafi i bashkisë (nёpёrmjet trajnimeve fillestare dhe të vazhdueshme). | Drejtoria e Burimeve Njerëzore dhe Shërbimeve Mbështetëse  Në fund të 2022 |
| 1.4 | *Evidentohet mungesa e përshtatshmërisë së procedurave sipas praktikave aktuale duke nxitur formalizmin e proceseve që nuk jep rezultatet më të mira të pritshme për:*  a. Procedurat se si shtetasit lejohen të ndjekin mbledhjen e KB në Rregulloren e Këshillit të Bashkisë.  b. Procedurat dhe rregullat për këshillimin me publikun.  c. Mënyrat dhe format e paraqitjes së iniciativave qytetare, procedurat e shqyrtimit dhe miratimit të tyre.  d. Seancat këshilluese me bashkësinë, përpara shqyrtimit dhe miratimit të akteve të saj. | Operacionet(Procesi)/Operacional | I lartë | Të përshtatet Rregullorja tip e Këshillit Bashkiak me strukturat dhe proceset aktuale të Bashkisë, duke përfshirë edhe proceset e përmendura në parashtrimin e riskut. | Drejtoria e Burimeve Njerëzore dhe Shërbimeve Mbështetëse  Gjashtëmujori i parë 2022 |
| 1.5 | Mungesa e Rregullores së Brendshme për Parandalimin e Konfliktit të Interesit në Ushtrimin e Funksioneve Publike | Operacionet (Procesi)/Ligjor dhe Kontraktual | I moderuar | Të miratohen procedura që rregullojnë konfliktin e Interesit dhe të integrohen në Rregulloren e Brendshme të Funksionimit të Administratës. | Drejtoria e Burimeve Njerëzore dhe Shërbimeve Mbështetëse  Gjashtëmujori i dytë, viti 2022 |
| 1.6 | Risku i të vepruarit jo në mënyrën e duhur për shkak të mungesës së mbrojtjes nga një bazë ligjore e dedikuar për procesin e hartimit, miratimit dhe zbatimit të Rregullores së Brendshme për Procedurën e Shqyrtimit të Hetimit Administrativ të Sinjalizimit dhe mekanizmat e mbrojtjes së konfidencialitetit | Operacionet (Procesi)/Ligjor dhe Kontraktual | Mesatar | Hartimi dhe miratimi i rregullores që përcakton rregullat për instrumentin e sinjalizimit, ku përfshihen procedurat që duhet të ndiqen nga punonjësit dhe nga njësia e sinjalizimit në rast sinjalesh; mbrojtjen e statusit dhe konfidencialitetit të sinjalizuesit, si dhe veprimet që priten në rastet e parashtruara të sinjalizimit. | Drejtoria e Burimeve Njerëzore dhe Shërbimeve Mbështetëse; Sektori Auditit të Brendshëm  Gjashtëmujori i dytë, viti 2022 |
| 1.7 | *Risk në sistemin e vlerësimit të rezultateve në punë:*  Proces formal i dorëzimit të detyrës duke shkaktuar dëmtim të pronës së bashkisë; mungesa e mekanizmave për penalizimin e personave që nuk kryejnë si duhet dorëzimin e punës. | Operacionet (Procesi)/Informacioni | I lartë | 1. Të përfshihet në kontratën e punësimit e të dispozitave mbi ndjekjen penale në rast të fshirjes së informacionit që është gjeneruar në kuadër të veprimtarisë publike të tij/saj në bashki dhe është pronë e Bashkisë.  2. Rastet e konstatuara të denoncohen pranë organeve kompetente.  3. Të përfshihen rastet tek Kodi i Etikës, prej ku të kërkohet nënshkrimi vjetor i çdo punonjësi, që nënkupton se e ka kuptuar dhe do të zotohet për zbatimin e dispozitave të parashtruara. | Drejtoria e Burimeve Njerëzore dhe Shërbimeve Mbështetëse  Gjashtëmujori i dytë, viti 2022 |
| 1.8 | *Risk i mundshëm në funksionimin e funksionit të protokollit:*  Mungesa e një rregulloreje të brendshme, specifike për zbatimin e legjislacionit për arkivat. | Operacionet  (Procesi)/Ligjor dhe kontraktual | I moderuar | Përpilimi dhe formalizimi i Rregullores së Proceseve të Administrimit të Fondit arkivor, i cili të mbështetet në Ligjin për Arkivat | Drejtoria e Burimeve Njerëzore dhe Shërbimeve Mbështetëse |

|  |  |  |  |  |  |
| --- | --- | --- | --- | --- | --- |
| **Objektivi 2: Strukturat vendore antikorrupsion janë të fuqizuara, të mbështetura institucionalisht, transparente dhe llogaridhënëse.** | | | | | |
| Nr. | **Risku dhe ngjarjet e mundshme** | Kategoria e faktorëve të riskut | Masat prioritare  Prioritet i lartë; Prioritet i moderuar; Prioritet i ulët | Aktivitetet që duhet të ndërmerren për zbatimin e masës | Personi përgjegjës për zbatimin e masës dhe afati i fundit për zbatimin e aktiviteteve |
| 2.1 | *Përgatitja, miratimi, publikimi në kohë dhe zbatimi i programit buxhetor afatmesëm përmban riskun e mundshëm:*   1. Mungesë e efektivitetit dhe shfrytëzimit optimal buxhetor si pasojë e papërshtatshmërisë hartuese të tij që derivon nga ekspertiza aktuale, si dhe pamjaftueshmerisë së burimeve njerëzore të GMS-së, Drejtorisë së Financës dhe Drejtorisë së Taksave | Operacionet(Procesi)/Operacional | I moderuar | Nevoja e rishikimit të stukturës organizative të Drejtorisë së Financave dhe Taksave, duke përfshirë dhe Grupin e Menaxhimit Strategjik.  -Përditësimi i profesioneve të kërkuara për të arritur në një produktivitet më optimal në hartimin e PBA-së  -Rishikimin e numrit të pozicioneve të parashikuara për drejtoritë respektive;  *\*\*Drejtoria e Burimeve Njerëzore mund të mbështetet duke marrë si referencë madhësinë e Bashkisë dhe duke e krahasuar atë me Bashki të të njëjtit standard në rajonin ku vepron.* | Drejtoria e Burimeve Njerëzore dhe Shërbimeve Mbështetëse, Sekretari i Përgjithshëm  Gjysma e parë, viti 2022 |
| 2.2 | *Miratimi dhe publikimi i Programit të Transparencës (PT) përmban riskun:*   1. Transparencë jo e plotë proaktive e veprimtarisë së bashkisë (PT-ja ka mungesë të kategorive të ndryshme të informacionit; RKP-ja nuk është në formatin e duhur dhe gjendet i parifreskuar); 2. Mungesa e publikimit të Raportit Vjetor të Transparencës bie ndesh me kërkesat ligjore në fuqi | Burimet Njerëzore/Informacioni | I lartë | 1. Plotësimi i të gjithë kategorive të informacionit pa kërkesë në PT, Publikimi i Regjistrit të Kërkesave dhe Përgjigjeve në formatin e duhur dhe rifreskimi i tij. | Kryetari i Bashkisë  Koordinarori për të Drejtën e Informimit në bashkëpunim me stafin kyç të bashkisë  Në vazhdimësi, me prioritet gjashtëmujori i parë, viti 2022 |
| Operacionet (Procesi)/ Ligjor dhe Kontraktual | I moderuar | 1. Të publikohet dhe të bëhet i disponueshëm në Web Raporti Vjetor i Transparencës. | Tremunori i parë, viti 2022 |
| 2.3 | Risqe të mundshme në lidhje me informacionin. Caktimi i koordinatorit për njoftimin dhe konsultimin publik dhe miratimi i detyrave, përgjegjësive dhe ndërveprimit me strukturat e tjera të bashkisë. |  |  |  |  |
| 2.4 | Mungesa e autoritetit përgjegjës për parandalimin e konfliktit të interesit. | Operacionet (Procesi)/Informacioni | I lartë | 1. Të caktohet autoriteti përgjegjës për parandalimin e konfliktit të interesit; 2. Të hartohen dhe miratohen detyrat, funksionet dhe përgjegjësitë e autoritetit përgjegjës, për parandalimin e konfliktit të interesave të përcaktuara në rregulloren e administratës. | Drejtoria e Burimeve Njerëzore dhe Shërbimeve Mbështetëse  Gjashtëmujori i dytë, viti 2022 |
| 2.5 | Mungesa e regjistrit të konfliktit të interesit. | Burimet Njerëzore/ Indicje Korrupsioni | I ulët | 1. Hartimi i një regjistri për konfliktin e interesit dhe administrimi i tij nga DBNJ-ja. 2. Informimi i personelit të bashkisë në lidhje me krijimin e regjistrit. 3. Raportimi i rezultateve të regjistrit në mënyrë periodike. | Drejtoria e Burimeve Njerëzore dhe Shërbimeve Mbështetëse  Gjashtëmujori i dytë, viti 2022 |
| 2.6 | *Risk i mundshëm në funksionimin e shërbimit të auditimit të brendshëm:*  Cenueshmëria e cilësisë së shërbimit të auditimit nga të punuarit vetëm nëpërmjet ndërtimit të një grupi auditimi. | Burimet Njerëzore/Strategjik | I moderuar | Drejtoria e Burimeve Njerëzore të iniciojë plotësimin e strukturës organizative të funksionit të Auditimit të Brendshëm | Drejtoria e Burimeve Njerëzore dhe Shërbimeve Mbështetëse, Sekretari i Përgjithshëm  Gjashtëmujori i parë, viti 2022 |
| 2.7 | *Risk i mundshëm në miratimin e strategjisë së menaxhimit të riskut nga Grupi i Menaxhimit Strategjik:* | | | |  |
| 2.7.1 | 1. Mungesa e përditësimit të Regjistrit të Riskut pengon Bashkinë në arritjen e objektivave duke mos qenë e mundur të minimizohen risqet në kohën e duhur dhe me mjetet e duhura | Operacionet (Procesi)/Strategjik | I lartë | 1. Përditësimi i regjistrit të riskut në baza të periodicitetit vjetor, ku çdo njësi të detyrohet të përcjellë informacion për sa i përket rreziqeve të ndodhura të njësisë përgjatë muajit raportues drejt instancave të caktuara për këtë qëllim. 2. Marrja e informacionit dhe mirëmbajtja e databazës. 3. Analizimi i rreziqeve dhe përmbledhja e tyre në një raportim mujor. | Kryetari i bashkisë për regjistrin në total; drejtuesit e drejtorive,  Duke filluar nga 2022 dhe çdo vit në vazhdimësi |
| 2.7.2 | 1. Efektivitet i ulët i zbatimit të strategjisë së riskut që ndikohet si pasojë e identifikimit të risqeve jospecike dhe të padetajuara | Operacionet (Procesi)/Strategjik | I lartë | 1. Parashikimi i detyrimeve të çdo njësie si inputi bazë (LINJA E PARË E KONTROLLIT-3 lines of defence Model) për parashikimin e rreziqeve dhe mënyrave adekuate për mitigimin e tyre. 2. Organizimi i trajnimeve kundrejt njësive për sa i përket rritjes së kulturës së tyre për riskun. | Drejtori i Financës (i cili luan edhe rolin e Koordinatorit të Riskut)  Gjashtëmujori i parë, viti 2022 |
| 2.8 | *Risk i mundshëm në lidhje me funksionimin e njësisë përgjegjëse e cila regjistron, heton administrativisht dhe shqyrton sinjalizimet për veprime ose praktika të dyshuara korrupsioni:* |  |  |  |  |
| 2.9 | Mungesa e informacionit të qartë për njësinë e sinjalizimit (stafi nuk e ka të qartë cila strukturë luan rolin e njësisë përgjegjëse. Njoftimi në faqen zyrtare të internetit të bashkisë tregon se ka një njësi, por nuk tregohet se cila është.) | Operacionet (Procesi)/Informacioni | I moderuar | 1. Të sigurohet që rregullorja e sinjalizimit të dërgohet pranë punonjësve nëpërmjet rrugëve elektronike në një periodicitet rikujtues (psh. 1 herë në vit) si dhe të vendoset në dispozicion të publikut nëpërmjet faqes zyrtare të Bashkisë.  2. Miratimi i mekanizmave praktikë nëpërmjet të cilave duhet të ushtrohet ky funksion;  - Përcaktimi i intervalit periodik të raportimit pranë komiteteve të nxjerra nga Këshilli Bashkiak;  - Informimi i vazhdueshëm i stafit të bashkisë mbi këto rregulla. | Auditi i Brendshëm;  Drejtoria e Burimeve Njerëzore dhe Shërbimeve Mbështetëse;  Koordinatori i informimit,  Tremujori i parë, viti 2022 |
| 2.10 | Transparencë e ulët rreth procedurës së shqyrtimit të hetimit administrativ të sinjalizimit dhe mekanizmat e mbrojtjes së konfidencialitetit. |
| 2.11 | Mungesa e raportimit të dobësive administrative, mospërputhjeve dhe shkeljeve, që krijojnë terren për korrupsion, mashtrime apo parregullsi. | Operacionet (Procesi)/Informacioni | I moderuar | Organizimi i trajnimeve dhe praktikave ndërgjegjësuese për zbatimin e të gjitha hallkave të procesit, zbatimin e praktikave të mira profesionale, si dhe standardeve të AB-sё në drejtim të raportimit. | Njësia e Auditimit të Brendshëm  Viti 2022 dhe në vazhdimësi në baza vjetore |
| 2.12 | Transprarencë e ulët publike mbi raportet e kontrollit të jashtëm apo auditimit të brendshëm. | Operacionet (Procesi)/Informacioni | I moderuar | Publikimi në PT-në e bashkisë, i raporteve të auditimit të brendshëm ose përmbledhje të gjetjeve të tyre; i raporteve të auditimit të jashtëm; i Planit të Veprimit për zbatimin e rekomandimeve të lëna në përfundim të procedurave të auditimit të brendshëm dhe të jashtëm. | Njësia e Auditimit të Brendshëm  Koordinatori i Informimit  Tremujori i parë, 2022 dhe në vazhdimësi |
| 2.13 | *Risk i mundshëm në lidhje me vendosjen e një sistemi administrimi të performancës së shërbimit*:  Monitorim i munguar i shërbimeve për të vlerësuar cilësinë, koston/përfitimin, pikat e dobëta dhe rekomandime për përmirësim (nuk sigurohet informacion mbi efektivitetin e shërbimit) | Operacionet (Procesi)/Reputacional dhe Imazhi | I moderur | Realizimi i monitorimeve me natyrë periodike i këtyre shërbimeve dhe arritja e konkluzioneve mbi përmirësimet, pikat e dobëta, vlerësimet në një raport që i dërgohet njësisë përgjegjëse për këtë qëllim.  \*\*Mund të përdoren forma të ndryshme monitorimi si psh shqyrtim në vend, anketime etj. | Drejtoria e shërbimeve  Gjashtëmujori i dytë, viti 2022 dhe në vazhdimësi |
| 2.14 | *Risk i mundshëm në monitorimin e kontratave publike:*  Informim dhe transparencë e ulët mbi kontratat e prokurimit publik dhe kontratat e tjera të ofrimit të shërbimeve publike | Operacionet (Procesi)/Informacioni | I moderuar | 1. Publikimi i regjistrit të kontratave publike dhe detajeve thelbësore për publikun, të tilla si:  - objekti i kontratës;  - vlera e tyre;  - afatet e zbatimit;  - termat e referencës; | Drejtoria Juridike, struktura e prokurimeve dhe kontratave, Koordinatori i Informimit  Duke filluar nga gjashtëmujori i parë i 2022-it dhe përditësim në vazhdimësi |
| 2.15 | *Risk i mundshëm me funksionimin e Komisionit të Vlerësimit të Ofertave dhe të Njësisë së Prokurimeve*:  Vështirësi në përgatitjen e specifikimeve teknike për shkak të mungesës së stafit të kualifikuar (për shembull, marrim ekspertë të jashtëm, inxhinier elektrik etj) | Operacionet (Procesi)/Financiar | I moderuar | 1.Në përcaktimin e specifikimeve teknike të kihet kujdes që ato të jenë të matshme, objektive, jo të monopolizuara, të gjendura lehtësisht në treg (në referencë të ligjit të prokurimeve në lidhje me standardet dhe kriteret në përdorim të specifikimeve teknike).  2. Vendosja e specifikimeve teknike të shoqërohet me MEMO apo formë të shkruar ku qartësisht evidenton nevojën e përzgjedhjes së tyre. (Kjo garanton zbardhje të procesit dhe një mjet për Auditimin e Brendshëm në auditimin e procesit). | Njësia e Prokurimeve Publike  Duke filluar që në 2022-in dhe në vazhdimësi çdo vit |
| 2.16 | *Risk i mundshëm në kontrollin e zhvillimit të territorit dhe të ndërtimeve:*  Integriteti personal i personave kyç në komunitet, kryepleqtë, kryetarët e njësive administrative në kontrollin dhe raportimin e shkeljeve. | Operacionet (Procesi)/Indicje Korrupsioni | I lartë | Zhvillimi i aktiviteteve nga ana e Bashkisë që nxisin normat etike dhe të integritetit personal |  |

|  |  |  |  |  |  |
| --- | --- | --- | --- | --- | --- |
| **Objektivi 3: Efikasitet, efektivitet, cilësi e përmirësuar e veprimtarisë funksionale t**ë **bashkisë, përmes menaxhimit të risqeve në proceset me rrezik të lartë duke forcuar rezistencën ndaj shkeljeve të integritetit.** | | | | | |
| Nr. | **Risku dhe ngjarjet e mundshme** | Kategoria e faktorëve të riskut | Masat prioritare  Prioritet i lartë; Prioritet i moderuar; Prioritet i ulët | Aktivitetet që duhet të ndërmerren për zbatimin e masës | Personi përgjegjës për zbatimin e masës dhe afati i fundit për zbatimin e aktiviteteve. |
|  | **Fusha e Menaxhimit Financiar** |  |  |  |  |
| 3.1 | *Risqe të mundshme në lidhje me përgatitjen dhe zbatimin e programit buxhetor afatmesëm.* | | | |  |
| 3.1.1 | Planifikimi joreal i taksave si pasojë e ndryshimeve demografike, (familjet ndryshojnë vendbaninim ndërsa mbeten të regjistruara në gjendjen civile të bashkisë). Kjo ndikon në planifikimin joreal të taksës së pronës, të ndërtesës e të tokës. | Operacionet(Procesi)/Financiar | I moderuar | 1. Projektimi i trendeve të të ardhurave dhe shpenzimeve duke u bazuar në dy kritere kryesore:  - periudhat e mëparshme;  - faktorët më të fundit me ndikim në parashikim (lëvizjet demografike, ecuria ekonomike etj.); | Drejtoria e taksave  Gjashtëmujori i dytë, viti 2022 dhe në vazhdimësi çdo vit |
| 3.1.2 | Rritje të efekteve financiare në zëra të veçantë buxhetorë, si mungesë e parashikimit të inflacionit dhe provigjonimit të zërave të veçantë në hartimin buxhetor, për të shmangur sadopak rritjen e shpenzimeve apo uljen e të ardhurave të parashikuara. | 1. Të mbahet në konsideratë që në hartimin buxhetor të përfshihen analiza që konsiderojnë rritjen e inflacionit në zëra të veçantë, duke krijuar një fond të përshtatshëm të dedikuar për të përballuar daljen përtej përllogaritjeve të realizuara në kushtet aktuale.  2. Krijimi i Planit të Vijueshmërisë duke e lidhur me hartimin buxhetor nën supozimet e mungesës së të ardhurave të pritshme për të realizuar aktivitetet e domosdoshme dhe prioritare. | Drejtoria e Financës  Viti 2022 dhe në vazhdimësi çdo vit |
| 3.2 | *Risqe të mundshme në përgatitjen dhe zbatimin e buxhetit vjetor të bashkisë:*   1. Moszbatimi i buxhetit vjetor për shkak të mosrealizimit të të ardhurave; mbyllja e bizneseve, vonesa në prokurimet publike; 2. Skenare pozitive jorealiste në parashikimin e të ardhurave nga taksat. | Operacionet (Procesi)/Financiar | I moderuar | Përcaktimi i programbuxheteve dhe kufijve, bazuar në pritshmëri sa më të përafërta me realitetin, duke konsideruar projektbuxhetet që do mund të mblidheshin në praktikë. | Drejtoria e Financës  Drejtoria e të Ardhurave  Duke filluar me përgatitjen e buxhetit 2023 |
| 3.3 | *Risk i munshëm në zbatimin/ mbledhjen e taksave dhe tarifave:*  Rrezik reputacional i qasjes ndaj praktikave që cenojnë sjelljet etike ndaj mbledhjeve të taksave dhe tarifave të personave në terren. | Operacionet (Procesi)/Financiar | I lartë | 1. Rikujtime të vazhdueshme nga e ana e Bashkisë për sa i përket sjelljeve që cënojnë Kodin e Etikës dhe nënshkrimet vjetore të këtij Kodi, ku dakortësohet kuptueshmëria e tij nga agjentët në terren.  2. Vënia në dispozicion e mjeteve të përshtatshme sinjalizuese për të denoncuar raste të tilla nga publiku.  4. Rotacioni i agjentëve drejt subjekteve mbledhës të tarifave. | Drejtoria e të ardhurave  Gjashtëmujori i parë, viti 2022 dhe në vazhdimësi |
| 3.4 | *Risk i mundshëm në regjistrin e parashikimeve të prokurimeve publike dhe realizimi i tyre:*  Mungesë e gjurmueshmërisë së mjaftueshme për lidhjen midis buxhetimit dhe regjistrimit të prokurimeve. | Operacionet (Procesi)/Financiar | I moderuar | Kujdesi për të realizuar buxhete sa më të detajuara ku mund të realizohen raporte për përdorim dhe njohje të brendshme për sa i përket elementeve të realizimit të buxhetit |  |
| 3.5 | *Risk i mundshëm në përgatitjen, miratimin dhe publikimin e raporteve të përmbledhura mbi ecurinë e realizimit të treguesve kryesorë të të ardhurave dhe shpenzimeve:*  Mundësia e gabueshmërisë në rritje për shkak të mbingarkesës që ndodh në fundvit.  Mungesë e transparencës kundrejt publikut në rastin e raporteve të papublikuara të ecurisë vjetore të bashkisë | Operacionet(Procesi)/operacionet | I moderuar | Të publikohet Raporti i Ecurisë Vjetore  \*\* Mund të vendoset për t’u publikuar një version më i shkurtër dhe përmbledhës në interes dhe në kuptueshmëri të publikut të gjerë. | Drejtoria e Financës, Koordinatori i Informimit  Tremujori i parë i 2023-it. |
| 3.6 | *Risk i mundshëm në përgatitjen e raporteve të monitorimit të zbatimit të buxhetit:*  Vështirësi në përcaktimin e treguesve të matshëm. | Operacionet (Procesi)/Strategjik | I moderuar | Të përcaktohen KPI-të (Key Performance Indicators), sipas praktikave më të mira; një listë e standardeve për të gjitha bashkitë, ku bashkitë zgjedhin/ose heqin dorë vetë nga tregues të caktuar. | Më ndihmën e programeve mbështetëse për qeverisjen vendore (STAR 3, IDM, AMVV etj)  2024 |
| 3.7 | *Risk i mundshëm në hartimin, miratimin, zbatimin dhe monitorimin e objektivave në ofrimin e shërbimeve.*  Mundësia e ndryshimit të objektivave duke iu përgjigjur emergjencave ose prioriteteve të reja. | Operacionet (Procesi)/Strategjik | I moderuar | 1.Në procesin e hartimit të objektivave, të planifikohet edhe natyra e objektivave emergjente, duke përfshirë edhe burimet (njerëzore dhe financiare të mundshme bazuar në historikun e viteve të mëparshme). | 2022-i dhe për cdo vit në vazhdimësi |
|  | **Fusha e administrimit dhe menaxhimit t**ë **pronave** |  |  |  |  |
| 3.8 | *Risk i mundshëm në funksionimin e njësisë së administrimit të pronave bashkiake*:  1.a Mungesë efektiviteti në menaxhimin e pronave për shkak se njësia përgjegjëse e administrimit të pronave nuk është e pajisur me burime të mjaftueshme njerëzore. Mbingarkesë e stafit, specialisti është me dy funksione, edhe me pronat edhe me strehimin social.  1.b Efektivitet i ulët për shkak të administrimit jo të unifikuar të pronave publike (prona bujqësore administrohen nga drejtori të tjera) | Burimet Njerëzore/Operacional | I moderuar | 1. Të rishikohet ndarja e strukturës së njësisë përgjegjëse të pronave, duke analizuar mjaftueshmërinë e kapaciteteve për të dorëzuar me efektivitet dhe pa vonesa operacionale përgjegjësitë e deleguara;  2. Ndarja e funksioneve të specialistit për pronat dhe specialistit për strehimin social;  3. Të realizohen brenda së njëjtës njësi përgjegjësitë lidhur me menaxhimin dhe administrimin e pronave të Bashkisë/ strehimit dhe banesat sociale. | Drejtoria e Burimeve Njerëzore dhe Shërbimeve Mbështetëse; Sekretari i Përgjithshëm    Gjashtëmujori i dytë, 2022 |
| 3.9 | *Risqe të mundshme në inventarizimin e pronave:*  1a. Mungesë e pronave në listën e inventarit paraprak për t’i menaxhuar në mënyrën e duhur si pasojë e pronave të painventarizuara tërësisht, ose të ndryshuara dhe të pareflektuara në inventar. Inventari kontabël nuk përputhet me inventarin fizik, asetet të paregjistruara në kontabilitet.  1b. Mungesa e listës finale dhe të plotë të gjithë pronave bashkiake; | Operacionet(Procesi)/Financiar | I lartë | 1.Krijimi i një grupi teknik pune me përfaqësues të sektorit të pronave, financës dhe urbanistikës, nën lidershipin e përfaqësuesve të ekzekutivit;  2. Inicimi në mënyrë të menjëhershme i inventarizimit të pronave;  3. Të regjistrohen sipas rezultateve të Grupit të Inventarizimit në modulin përkatës të kontabilitetit, duke rregulluar efektet e regjistrimeve të gabuara sipas standardeve aktuale në fuqi të kontabilitetit;  3. Të përditësohet lista aktuale dhe të publikohet duke dhënë informacionin e duhur të pronave me qera apo atyre në shitje. | Grup teknik pune me përfaqësues të sektorit të financës dhe urbanistikës me lidership të ekzekutivit (nënkryetar), administratorët e NJA,-së.  Fillon në tremujorin e dytë të 2022-it dhe të 2024-ës në vazhdimësi |
| 3.10 | *Risk i mundshëm në lidhje me sistemin e informacionit për administrimin dhe përdorimin e pronave bashkiake:*  *Mungesa e një sistemi transparent të komunikimit dhe informimit; redukton aftësinë e Bashkisë për të ofruar investime zhvillimore dhe investitorëve për të paraqitur oferta për zhvillim* | Operacionet (Procesi)/Informacioni | I moderuar | 1. Të publikohet informacioni lidhur me prona të kategorive të ndryshme dhe detajet shoqëruese të tyre (qofshin ato me qera apo për shitje/për investim);  2. Pajisja me një sistem informativ për administrimin dhe përdorimin e pronave të bashkisë, i cili garanton transparencën dhe informon të gjitha palët mbi fazat e procesit duke mundësuar:  - akses elektronik;  - akses në person pranë sporteleve të informacionit.  3. Realizimi i fushatave të ndërgjegjësimit për publikun, me qëllim rritjen e interesit të tyre mbi miradministrimin e pronës nga pushteti vendor. | Sektori i pronave; Koordinarori i informimit; IT-ja; OSSH-ja ; përfaqësues të ekzekutivit, nënkryretari përkatës që mbulon sektorin e pronave.  Gjashtëmujori i dytë, viti 2022 dhe në vazhdim |
| 3.11 | *Risk i mundshëm në strategjinë e administrimit të pronave bashkiake:*  Mungesa e një vizioni afatgjatë të zhvillimit të qytetit, specifikisht duke pasur në fokus përdorimin efektiv të pronave ose zhvillimin e tyre dhe aseteve publike. | Operacionet (procesi)/Strategjik | I lartë | Hartimi dhe miratimi i strategjisë për administrimin e pronave të bashkisë, i cili përcakton edhe planin e veprimit që dëshiron të arrijë Bashkia nëpërmjet procesit të menaxhimit të pronave. | Grup teknik ndërsektorial me përfaqësues nga: Drejtoria e Integrimit Evropian dhe Planifikimit Strategjik, Drejtoria e Emergjencave, Transportit, Shërbimeve dhe Pronave; përfaqësues të nivelit ekzekutiv dhe Këshilli Bashkiak.  Gjatë 2023-it |
| 3.12 | *Risk i mundshëm në certifikatat e pronësisë për pronat publike:*  Cenimi i të ardhurave të bashkisë, si pasojë e mospërdorimit të pronave bashkiake (prona pa certifikatë) | Operacionet(Procesi)/Financiar | I moderuar | Ndёrmarrje e një memorandumi bashkëpunimi me zyrёn e Hipotekёs, me synim koordinimin më të mirë të rasteve që kanë nevojë për pajisjen me certifikatë pronësie. | Drejtoria Juridike, Kryetari i Bashkisë, Nënkryetari përgjegjës,  Gjatë 2023 |
|  | **Fusha e planifikimit, administrimit dhe zhvillimit t**ë **territorit** |  |  |  |  |
| 3.13 | *Risk i mundshëm në hartimin, zbatimin dhe monitorimin e planit të përgjithshëm vendor:* Ekzistenca e një plani të vjetër që daton që në 2015-ën, i cili nuk reflekton situatën aktuale | Operacionet (Procesi)/Strategjik | I moderuar | Rishikimi i PPV-së në disa zona zhvillimi duke rifreskuar planin dhe reflektuar dinamikën e zhvillimit të Bashkisë | Drejtoria e Planifikimit Urban dhe Monitorimit të Lejeve  Gjatë 2024-ës |
|  | *Risk i mundshëm në hartimin, monitorimin dhe mbikëqyrjen e planit të detajuar vendor:*  a)Mungesa e PDV-së në zona me dinamika të larta zhvillimi. Territori i bashkisë është pothuajse i pambuluar me PDV, çka krijon mundësi për zhvillime që nuk përputhen me vizionin për zhvillimin e territorit, dhe me dinamikën e zhvillimit sipas zonave  b)Mungesa e PDV-së mund të krijojë hapësira të të vepruarit në menyrë evazive duke riskuar mospërshtatjen dhe koordinimin me Planin e Përgjithshëm | Operacionet(Procesi)/Strategjik | I moderuar | 1. Lëshimi i lejeve të zhvillimit vetëm për zonën e ish-Pjeshkores që ka njё plan të detajuar zhvillimi.  2. Në zonat e pastudiuara, lejet e ndërtimit të jepen në bazë të PPV-së.  3. Realizimi i Planeve të Detajura Vendore për zonat që paraqesin vizion dhe mundësi zhvillimi. | Drejtoria e Planifikimit Urban dhe Monitorimit të Lejeve  2022-2024 |
|  | **Fusha e arkivimit, ruajtjes dhe administrimit t**ë **dokumenteve dhe informacionit dhe dokumenteve elektronike.** |  |  |  |  |
| 3.14 | *Mosfunksionimi i "Arkivës Elektronike" për shkak të mungesës së stafit* | Operacionet (Procesi)/Informacioni | I moderuar | Të iniciohet digjitalizimi i Fondit Arkivor nëpërmjet shtimit të burimeve njerëzore (qoftë dhe me karakter të përkohshëm por me certifikimin nga DSIK-ja) për realizimin e Arkivës Elektronike | Drejtoria e Burimeve Njerëzore dhe Shërbimeve Mbështetëse; Arkiva |